Ο **Γκιέργκι Γκόρντον Μπάιναϊ** (ουγγρικά: György Gordon Bajnai, 5 Μαρτίου 1968- ) είναι πολιτικός από την Ουγγαρία, ο οποίος έγινε πρωθυπουργός το 2009, μετά την ανακοίνωση της παραίτησης του Φέρεντς Γκιουρτσάνι. Ο Μπάιναϊ έλαβε το χρίσμα από το κυβερνών κόμμα MSZP για την πρωθυπουργία της χώρας. Μετά την έγκριση της πρότασης μομφής κατά της κυβέρνησης Γκιουρτσάνι από το κοινοβούλιο, στις 14 Απριλίου του 2009, ο Μπάιναϊ έγινε επίσημα αρχηγός της κυβέρνησης.

Πρώτα χρόνια και σπουδές
------------------------

Γεννήθηκε στο Σέγκεντ στις 5 Μαρτίου του 1968. Μεγάλωσε στην Μπάγια της Ουγγαρίας και σπούδασε στο τμήμα Διεθνών Σχέσεων του Οικονομικού Πανεπιστημίου της Βουδαπέστης το 1991. Στα τέλη της δεκαετίας του 1980 είχε αναπτύξει πολιτική δράση στους κόλπους της σπουδαστικής νεολαίας και έγινε πρόεδρος της ανεξάρτητης φοιτητικής επιτροπής.

Επιχειρηματική καριέρα
----------------------

Έπειτα από την απόκτηση του μεταπτυχιακού του, ο Μπάιναϊ ανέπτυξε επιχειρηματική δραστηριότητα και εργάστηκε στην αρχή στην Creditum Financial Consulting Ltd και το 1993 στην Ευρωπαϊκή Τράπεζα Ανασυγκρότησης και Ανάπτυξης στο Λονδίνο. Μετά δραστηριοποιήθηκε στην Eurocorp International Finance Ltd και από το 1995 ως το 2000 ανέλαβε διευθύνων σύμβουλος της CA IB Securities Co. Τα επόμενα χρόνια ανέλαβε πολλά διευθυντικά πόστα σε διάφορες εταιρείες. Ψηφίστηκε ως ο "νέος μάνατζερ της χρονιάς" το 2003, από τον Εθνικό Οργανισμό Μάνατζερ. Μετά την εκκαθάριση της εταιρείας Hajdú-Bet, του ασκήθηκε έντονη κριτική. Το 2005 έγινε πρόεδρος της Budapest Airport Α.Ε. και μέλος της επιτροπής επιθεωρητών στην Zwack Α.Ε.

Πολιτική καριέρα
----------------

Για πρώτη φορά διορίστηκε σε πολιτική θέση στην κυβέρνηση το 2006. Την 1η Ιουλίου ο πρωθυπουργός Φέρεντς Γκιουρτσάνι τον κάλεσε να αναλάβει επικεφαλής του Γραφείου για την Εθνική Ανάπτυξη. Το 2007, μετά την αποχώρηση του SZDSZ από την κυβέρνηση συνασπισμού ανέλαβε υπουργός στο νεοσύστατο χαρτοφυλάκιο για την Εθνική Οικονομική Ανάπτυξη.

Το Μάρτιο του 2009, ο πρωθυπουργός Γκιουρτσάνι ανακοίνωσε ότι θα παραδώσει την εξουσία σε ένα πρόσωπο που τυγχάνει μεγαλύτερης αποδοχής στα κόμματα του ουγγρικού κοινοβουλίου. Ο συνασπισμός των Ελευθέρων Δημοκρατών (SZDSZ) ήταν αντίθετος με τις περισσότερες υποψηφιότητες που προτάθηκαν από τους Ούγγρους Σοσιαλιστές, ωστόσο στις 30 Μαρτίου ο Μπάιναϊ πέτυχε να λάβει την υποστήριξη και των δύο κομμάτων. Στις 14 Απριλίου η κυβέρνηση του Γκιουρτσάνι κατέρρευσε έπειτα από πρόταση μομφής στο κοινοβούλιο και νέος πρωθυπουργός ανέλαβε ο Μπάιναϊ, παρότι μια μέρα πριν την εκλογή του η υποστήριξη των άλλων κομμάτων προς το πρόσωπό του ήταν μόλις 8%.

### Πρωθυπουργία

Ο Μπάιναϊ εξελέγη πρωθυπουργός από το κοινοβούλιο με 204 ψήφους υπέρ και 8 αποχές. Οι υπόλοιποι βουλευτές δεν ψήφισαν.

Σημειώσεις και παραπομπές
-------------------------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. ↑  (Γερμανικά) *Εγκυκλοπαίδεια Μπρόκχαους*. bajnai-gordon-györgy. Ανακτήθηκε στις 9  Οκτωβρίου 2017.
3. ↑  (Γερμανικά) *Munzinger Personen*. 00000027919. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 10  Δεκεμβρίου 2014.
5. ↑  *Τσεχική Εθνική Βάση Δεδομένων Καθιερωμένων Όρων*. jo20191052419. Ανακτήθηκε στις 1  Μαρτίου 2022.
6. 1 2  *Τσεχική Εθνική Βάση Δεδομένων Καθιερωμένων Όρων*. jo20191052419. Ανακτήθηκε στις 19  Δεκεμβρίου 2022.
7. ↑  Εθνική Συνέλευση της Ουγγαρίας: *Parliamentary Information System*.
8. ↑  mno.hu/migr/allami-kituntetesek-marcius-15e-alkalmabol-3-529284.
9. ↑  Balazs, Edith; Forelle, Charles (2009-03-31). «Hungary's Ruling Party Picks Premier» (στα αγγλικά). *Wall Street Journal*. ISSN 0099-9660.. Ανακτήθηκε στις 2023-06-11.
10. ↑  «Hungary parties back Bajnai as PM» (στα αγγλικά). 2009-03-30.. Ανακτήθηκε στις 2023-06-11.
11. ↑  Gergely, Dudás (24 Ιουνίου 2006). «Bajnai Gordon: A politika a legösszetettebb hivatás». *index.hu* (στα Ουγγρικά). Ανακτήθηκε στις 11 Ιουνίου 2023.
12. ↑  «Bajnai Gordon visszaszól». *index.hu* (στα Ουγγρικά). 27 Ιουνίου 2006. Ανακτήθηκε στις 11 Ιουνίου 2023.
13. ↑  Origo. «A képviselők irodaházánál tüntettek a Hajdú-Bét károsultjai». *origo.hu* (στα Ουγγρικά). Ανακτήθηκε στις 11 Ιουνίου 2023.
14. ↑  «Bajnai Hajdú-Bét-es barátaié az uniós források kommunikációja». *NOL.hu* (στα Ουγγρικά). 4 Οκτωβρίου 2007. Ανακτήθηκε στις 11 Ιουνίου 2023.
15. ↑  «Η οικονομική ύφεση έφερε και πολιτική». *Η Καθημερινή*. 3 Μαΐου 2009. Ανακτήθηκε στις 11 Ιουνίου 2023.
16. ↑  Public support for Bajnai just 8% on eve of appointment (31 March 2009)[*νεκρός σύνδεσμος*]

Αναφορές
--------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γκόρντον Μπάιναϊ** |

* Bajnai-életrajz
* Gordon Bajnai faces major challenges as prime minister of Hungary / Canadian Hungarian Journal

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 232494275
* ISNI: 0000 0003 6661 7428
* GND: 1020032421
* NKC: jo20191052419

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Gordon Bajnai  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |